ואסילי רץ

ואסילי (לאסלו) קרלוביץ' רץ (באוקראינית: Василь (Ласло) Карлович Рац, בהונגרית: Rácz László; נולד ב-25 במרץ 1961) הוא כדורגלן עבר סובייטי-אוקראיני ממוצא הונגרי ששיחק בעמדת הקשר, לאחר פרישה ממשחק פעיל עסק באימון.

ואסילי רץ נולד בכפר פנצ'יקובו שבמחוז זקרפטיה במשפחה הונגרית. מגיל 10 למד בבית הספר לכדורגל בעיר וינוהרדיב ובהמשך - בפנימייה לספורטאים מחוננים בעיר לבוב. למד חינוך גופני במכללה בלבוב, במקביל ללימודים שיחק בקבוצות כדורגל מהליגה השנייה בברית המועצות. בשנת 1981 זומן לסגל קבוצת דינמו קייב, אז קבוצה בליגה הסובייטית הבכירה, בה שיחק את מרבית שנות הקריירה שלו. זכה עם הקבוצה ב4 אליפויות וב4 גביעי ברית המועצות. בשנת 1989 שיחק כמה חודשים בקבוצת אספניול הספרדית. את סוף הקריירה שלו עשה בקבוצת פרנצווארוש ההונגרית.

ואסילי רץ שיחק גם בנבחרת ברית המועצות והשתתף עמה בשתי אליפויות עולם ובאליפות אירופה. במונדיאל 1986 לקח חלק בשלושה מתוך ארבעת משחקי הנבחרת בטורניר והבקיע שער אחד – במשחק נגד צרפת בשלב הבתים. ביורו 1988 השתתף בכל חמשת משחקי הנבחרת בטורניר והבקיע שער אחד – במשחק מול הולנד בשלב הבתים. במונדיאל 1990 השתתף במשחק אחד בלבד. היה זה גם משחקו האחרון במדי הנבחרת.

לאחר פרישתו ממשחק פעיל עסק בתקופות יחסית קצרות באימון – היה עוזר מאמן של פרנצווארוש ההונגרית ושל דינמו קייב. בשנת 2011 היה ממלא מקום מאמן של קבוצת אובולון קייב.

תארים
 מקום שני באליפות אירופה - 1988
 גביע אירופה למחזיקות גביע - 1986
 אליפת ליגת העל הסובייטית - 1981, 1985, 1986, 1990
 גביע ברית המועצות - 1982, 1985, 1987, 1990
 אליפות הונגריה - 1991/1992
 גביע הונגריה- 1991, 1993

קישורים חיצוניים

קשרי כדורגל סובייטים
כדורגלנים סובייטים
קשרי כדורגל אוקראינים
כדורגלנים אוקראינים
כדורגלני דינמו קייב
כדורגלני קרפטי לבוב
כדורגלני אספניול
כדורגלני פרנצווארוש
כדורגלני נבחרת ברית המועצות
כדורגלני מונדיאל 1986
כדורגלני יורו 1988
כדורגלני מונדיאל 1990
מאמני כדורגל אוקראינים
אוקראינים שנולדו ב-1961